
	OBJEKTA HIGIĒNISKAIS NOVĒRTĒJUMS

	Valmierā



	2020. gada 21. jūlijā



	1. Objekta nosaukums: Bērnu diennakts nometne

	1. Objekta īpašnieks: Nometnes organizētājs – Kikboksa un boksa skola „Rīga”, reģ. Nr.40008183603, Matīsa iela 111-22, Rīga, LV-1009

	1. Objekta adrese: Olimpiskā centra „Limbaži” sportistu viesnīca, Sporta iela 3, Limbaži, Limbažu novads, LV-4011

	1. Novērtēšanu veica: 24.04.2020., vides veselības analītiķe Silvija Švalkovska, vides veselības analītiķe Dina Līte-Zaķe

	1. Novērtēšanā piedalījās: Pārvaldniece Jeļena Paimetova

	1. Konstatēts: 
6.1. Vispārīgās ziņas par objektu/ objekta raksturojums
Bērnu diennakts slēgtā nometne tiks organizēta Olimpiskā centra „Limbaži” sportistu viesnīcā. Dalībnieku vecums nometnē no 7 līdz 20 gadiem; maksimālais dalībnieku skaits – līdz 35. 
Sportistu viesnīca ir divstāvu apjoma ēka; kopā 23 istabas, 57 gultasvietas. Ēkas 1. stāvā ir trīs istabas, atpūtas telpa, tualetes telpa ar diviem klozetpodiem kabīnēs un roku mazgātni, divas dušu telpas ar ģērbtuvēm. Katrā dušas telpā ir trīs dušas ierīces. Pie vienas no ģērbtuvēm ir tualetes telpa ar klozetpodu un roku mazgātni. Ēkas 2. stāvā ir divdesmit istabas, atpūtas telpa, meiteņu tualetes ar trīs klozetpodiem kabīnēs un divām roku mazgātnēm, zēnu tualete ar trīs klozetpodiem kabīnēs, diviem pisuāriem un divām roku mazgātnēm, dušas telpa ar divām dušas ierīcēm un roku mazgātni. Telpu uzkopšanas līdzekļi tiek uzglabāti slēdzamā skapī. Ir iespēja ievērot personīgo higiēnu: pieejami roku mazgāšanas un nosusināšanas līdzekļi, tualetes papīrs. Telpu sastāvs, platība un sanitāri higiēniskais stāvoklis atbilst higiēnas prasībām. Ēdināšanu nodrošinās PVD reģistrēts ēdināšanas uzņēmums.
6.2. Iekštelpu virsmu apdare
Telpu apdares materiāli ir atbilstoši telpu funkcijai un higiēnas prasībām; ir viegli kopjami un dezinficējami. Grīdas segums visās telpās ir līdzens. Atsevišķās istabās apsekojuma laikā notiek remontdarbi.
6.3. Apgaismojums
Dabiskais un mākslīgais; novērtējot vizuāli – nodrošināta atbilstība pastāvošajām prasībām.
6.4. Siltumapgāde 
Centralizēta 
6.5. Gaisa apmaiņa
Istabas ir ar logiem un iespēju vēdināt; higiēnas telpās ir verami logi un piespiedu nosūces ventilācija.
6.6. Ūdens apgāde
Centralizēta – Limbažu ūdensapgādes sistēma; nodrošināta aukstā un karstā ūdens padeve. Karstā ūdens padeve tiek nodrošināta no siltummezgla. 
6.7. Kanalizācijas sistēma
   Centralizēta – pieslēgums pie Limbažu pilsētas inženiertehniskajiem tīkliem.
6.8. Teritorijas labiekārtošana
   Teritorijā ir sporta laukums, rotaļu laukums un āra trenažieri. Nodrošināta sadzīves atkritumu savākšana atbilstoši higiēnas prasībām.
6.9. Vides pieejamība
   Netiek vērtēts
6.10. Riska faktoru novērtēšana un cita informācija
Telpu uzkopšanu veiks viesnīcas personāls. Dalībnieku gulēšanai nodrošināti matrači, spilveni, gultasveļa un segas. 

	7. SLĒDZIENS
Olimpiskā centra „Limbaži” sportistu viesnīca Sporta ielā 3, Limbažos, Limbažu novadā atbilst higiēnas prasībām.

	1. Rekomendējamie pasākumi 
0.  Nodrošināt Ministru kabineta 2009. gada 1. septembra noteikumu Nr.981 „Bērnu nometņu organizēšanas un darbības kārtība” prasību izpildi.
0. Nometņu darbības laikā ievērot Veselības ministrijas 2020. gada 11. jūnija „Vadlīnijas piesardzības pasākumiem bērnu nometņu organizētājiem”:
-) nepieciešamības gadījumā nodrošināt bērnu izolēšanu atsevišķā telpā/vietā;
-) nedrīkst pieļaut nepiederošu personu uzturēšanos nometnes teritorijā;
-) nometnes dalībniekus dalīt grupās. Nometnē var atrasties vairākas grupas, nodrošinot, ka visi pasākumi notiek katrai nometnes bērnu grupai atsevišķi.
0. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai izmantot līdzekļus, kas ir efektīvi pret apvalkotajiem (corona) vīrusiem, piemēram, 70 % etanola šķīdumu, nātrija hipohlorīta 0,5 % šķīdumu, 50% izopropanolu saturošus līdzekļus. 
0. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. Limbažu Lielezera peldvieta Limbažos, Limbažu novadā ir iekļauta valsts finansētā auditmonitoringa programmā un par peldūdeņu kvalitāti sekot līdzi aktuālai informācijai Veselības inspekcijas mājas lapā.




	Sabiedrības veselības departamenta 
Vidzemes kontroles nodaļas vadītājs
	
Kalvis Latsons

